வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண். 2526/அ3/2023 நாள் 16.06.2023

|  |  |
| --- | --- |
| பொருள் | பள்ளிக் கல்வி - வேலூர் மாவட்டம் – 2023 – 2024 ஆம் ஆண்டு ஆசிரியர்கள் பொது மாறுதல் கலந்தாய்வு மனமொத்த மாறுதல் விண்ணப்பங்கள் கல்வி தகவல் மேலாண்மை முறைமை (EMIS) இணையதளத்தில் பதிவேற்றம் செய்யதல் - தொடர்பாக. |
| பார்வை | 1. அரசாணை நிலை எண்.176 பள்ளிக் கல்வி (பக5(1)) துறை நாள் 17.12.2021 2. சென்னை – 6, தமிழ்நாடு பள்ளிக் கல்வி இயக்குநரின் செயல்முறை ந.க.எண். 21516/சி2/இ1/2023 நாள் 15.06.2023 |

பார்வை -1 யில் காணும் அரசாணையின் படி 2023 – 2024 – ஆம் ஆண்டு அரசு பள்ளிகளில் பணிபுரியும் அனைத்து வகை ஆசிரியர்களுக்கான மாவட்டத்திற்குள் மற்றும் மாவட்டம் விட்டு மாவட்டம் மனமொத்த மாறுதல் கோரும் (Mutual Transfer) ஆசிரியர்களுக்கான கலந்தாய்வு கல்வி தகவல் மேலாண்மை முறைமை EMIS இணையதள வழியாக மேற்கொள்ள பதிவேற்றம் செய்தல் வேண்டும்.

இவ்வகையில் கீழ்க்காணும் அறிவுரைகளை பின்பற்றி மனமொத்த மாறுதல் கோரும் ஆசிரியர்களின் விண்ணப்பங்களை EMIS இணையதளத்தில் பதிவேற்றம் செய்யும்படி, அனைத்து வகை பள்ளித் தலைமை ஆசிரியர்களுக்கு அறிவுறுத்தப்படுகிறது.

மனமொத்த மாறுதல் கோரும் விண்ணப்பங்கள் பதிவேற்றம் – அறிவுரைகள்.

* மனமொத்த மாறுதல் கோரும் ஆசிரியர் ஓய்வு பெறுவதற்கு முன் குறைந்தபட்சம் இரு கல்வி ஆண்டுகள் பணிக்காலம் உள்ளவர்களே தகுதியானவர்கள், (Example) 2023 – 24 மற்றும் 2024 -25 கல்வியாண்டுகளில் ஓய்வு பெறுபவர்களாக இருத்தல் கூடாது)
* ஏற்கனவே மனமொத்த ஆணை பெற்றவர்கள் தற்போது பணிபுரியும் பள்ளியில் குறைந்தபட்சம் இரண்டு ஆண்டுகள் பணிபுரிந்து இருத்தல் அவசியம்.
* இரண்டிற்கும் மேற்பட்டவர்கள் (எ.கா.மூவகர் – triangular A-B-C, A-C-D etc) மனமொத்த மாறுதல் கோரும் விண்ணப்பங்களை ஏற்ககூடாது.
* வெவ்வேறு துறை / அலகுகளுக்கு ( Department & Unit) மனமொத்த மாறுதல் கோரும் விண்ணப்பங்களை ஏற்ககூடாது.
* ஆண் ஆசிரியர்கள் பெண்கள் மட்டும் பயிலும் ( Girls & High & Higher Secondary) பள்ளிகளுக்கு மனமொத்த மாறுதல் கோரும் விண்ணப்பங்களை பரிசீலிக்கக் கூடாது. இருபாலர் பயிலும் மாணவர்கள் மற்றும் ஆண்கள் பயிலும் பள்ளிகளுக்கு மட்டும் அனுமதிக்கப்படுவர்.

**EMIS ல் மொத்தமனமொத்த மாறுதல் பதிவேற்றம் செய்யும் முறை**

1. நடப்பு ஆண்டில் 2022 -23 ல் நடைபெற்ற பொது மாறுதல் கலந்தாய்வில் கலந்து கொண்டு மாறுதல் ஆணை பெற்றவர்கள் மனமொத்த மாறுதல் கோரி விண்ணப்பிக்க தகுதியற்றவர்கள் ஆவர்.
2. மனமொத்த மாறுதல் கோரும் ஆசிரியர் தனது Individual Teacher Login Transfer Application Mutual Transfer எனறவாறு மனமொத்த மாறுதலுக்கான படிவத்தில் தங்களது விவரங்களை முழுமையாக உள்ளீடு செய்ய வேண்டும். மேலும் எந்த ஆசிரியருக்கு மனமொத்த மாறுதல் அளிக்க விரும்புகிறார் என்பதனை அவ்வாசிரியருடைய EMIS ID (8 Digit ID) யை குறிப்பிட்டு Submit செய்யவேண்டும்.

கால அட்டவணை

|  |  |  |
| --- | --- | --- |
| வ.எண். | பொருள் | நாள் |
| 1 | மனமொத்த மாறுதல் விண்ணப்பங்கள் பதிவேற்றம் செய்ய வேண்டிய நாட்கள் | 16.6.2023 முதல் 19.06.2023 வரை |
| 2 | மாறுதலுக்கான முன்னுரிமைப் பட்டியல் வெளியிடுதல் ( Seniority List) | 20.06.2023 |
| 3 | மாறுதலுக்கான முன்னுரிமைப் பட்டியலில் திருத்தம் மற்றும் முறையீடுகள் இருப்பின் பதிவேற்றம் செய்ய வெண்டிய நாள் | 21.06.2023 |
| 4 | மாறுதல் விண்ணப்பங்களை இறுதி முன்னுரிமை பட்டியல் வெளியிடுதல் (Final Seniority List) | 22.06.2023 |
| 5 | மனமொத்த மாறுதல் உள்மாவட்டம் மற்றும் வெளிமாவட்டம் ( All Category Teacher) | 23.6.2023 |

(ஒம்)க.முனுசாமி

முதன்மை கல்வி அலுவலர்,

வேலூர்.

பெறுநர்,

தலைமை ஆசிரியர், அரசு / நகராட்சி உயர்நிலை / மேல்நிலைப் பள்ளிகள், வேலூர் மாவட்டம்.